Tõsi küll, võitlus nn. üliõpilaspargi ümber sellega ei lõppenud. Berkeley' tudengeid asusid viivitamatult toetama maa paljude teiste ülikoolide noored. Seniajani sarnanevad USA paljud üliõpilaslinnaksesed sõjaväelaagritega. 22. mail voolas veri Greensborough's, kus tapeti öösel selja tagant  North Carolina ülikooli üliõpilane; Jersey City's vahistati meeleavaldusest osavõtu eest 46 üliõpilast; Jefferson Citys said haavata kolm A. Lincolni nim. ülikooli üliõpilast. Berkeley's valitseb siiani piiramisseisukord, linna tänavail patrullivad rahvuskaardiväe sõdurid. Vastuseks üliõpilaste nõudmistele sõjavägi ülikooli territooriumilt minema viia vastas kuberner Reagan, et sõdurid jäävad kohale seniks, kui tema heaks arvab. Ainuüksi 23. mail vahistati Berkeley's 496 üliõpilast.